
           BIROULUI  PERMANENT  

     AL

          CAMEREI  DEPUTAŢILOR

     Vă înaintăm, alăturat, RAPORTUL ÎNLOCUITOR asupra cererii de reexaminare a Legii pentru modificarea şi completarea Legii nr.137/2002 privind unele măsuri pentru accelerarea privatizării, formulată de Preşedintele României, transmisă cu adresa nr. Pl-x 613/2010/2012 din 15 octombrie 2012, înregistrată sub                                     nr. 21/316/2010/2012 din 16 octombrie 2012, Camera Deputaţilor fiind                            Cameră decizională. 
     În raport cu obiectul şi conţinutul său, iniţiativa legislativă face parte din categoria legilor ordinare.  
                                                             PREŞEDINTE

    Mihai  TUDOSE

    RAPORT ÎNLOCUITOR
    asupra 
cererii de reexaminare a Legii pentru modificarea şi completarea 
Legii nr.137/2002 privind unele măsuri pentru accelerarea privatizării
                    În conformitate cu prevederile art. 137 alin. (2) din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată cu reexaminarea Legii pentru modificarea şi completarea                                Legii nr.137/2002 privind unele măsuri pentru accelerarea privatizării, formulată de Preşedintele României, transmisă cu adresa nr. Pl-x 613/2010/2012 din 15 octombrie 2012, înregistrată sub nr. 21/316/2010/2012 din 16 octombrie 2012.
Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată, şi, transmisă, spre promulgare, Preşedintelui României la data de 26 iunie 2012.

În conformitate cu dispoziţiile art. 77 alin. (2) din Constituţia României, republicată, Preşedintele României a retransmis Legea pentru modificarea şi completarea Legii nr.137/2002 privind unele măsuri pentru accelerarea privatizării Parlamentului României, în vederea reexaminării, pentru următoarele considerente: 
· prin Legea pentru modificarea şi completarea Legii nr. 137/2002 privind unele măsuri pentru accelerarea privatizării se extinde categoria bunurilor pe care societăţile comerciale la care statul sau o autoritate a administraţiei publice este acţionar majoritar le pot valorifica prin transferare cu titlu gratuit sau prin vânzarea lor. În acest fel, se includ în categoria activelor cu caracter social noi bunuri (bunuri rezultate din recepţia parţială a unor obiective de investiţii, fără darea în folosinţă sau punerea în funcţiune, şcoli) şi se detaliază sintagma „utilităţi de interes local sau zonal (canalizare, sisteme de alimentare cu apă, cu gaze şi cu energie electrică cu anexele aferente, drumuri, platforme, poduri, podeţe, rigole, lăcaşe de cult, cimitire, case parohiale, amenajări canale de gardă, precum şi amenajări protective contra inundaţiilor – canale, diguri şi amenajări de albii de râu) care nu aparţin domeniului public al statului sau al unei unităţi administrativ-teritoriale”.
· pe de altă parte, se introduce o nouă categorie de bunuri ce pot fi înstrăinate intitulată „alte bunuri materiale” (mijloace fixe, obiecte de inventar şi alte bunuri care intră în componenţa celor enumerate la lit. d), care nu sunt şi nici nu pot fi transformate în active cu caracter social).

· se impune reanalizarea categoriilor de bunuri (de exemplu: şcoli, sisteme de alimentare cu apă, cu gaze şi cu energie electrică, drumuri, poduri şi amenajări protective contra inundaţiilor) ce se preconizează a completa definiţia „activelor cu caracter social”, pentru claritate şi corelare, în raport cu sfera categoriilor de bunuri ce au fost incluse de legiuitor în anexa la Legea nr. 213/1998 privind bunurile proprietate publică, cu modificările ulterioare. Potrivit pct.I.14,              17 şi 19 din anexa la Legea nr. 213/1998 privind bunurile proprietate publică, cu modificările ulterioare, reţelele de transport de energie electrică şi gaze şi digurile de apărare împotriva inundaţiilor sunt în proprietatea publică a statului. De asemenea, potrivit pct. III.4 din aceeaşi anexă reţelele de alimentare cu apă şi canalizare aparţin domeniului public local.

· astfel, dispoziţiile Legii nr. 213/1998 privind bunurile proprietate publică, cu modificările ulterioare, coroborate cu art. 858-865 din noul Cod civil, vizează regimul juridic al proprietăţii publice şi nu reglementări vizând activele cu caracter social. Măsurile luate prin Legea nr. 137/2002 privind unele măsuri pentru accelerarea privatizării, cu modificările şi completările ulterioare, vizează situaţia unor operatori economici cu scop lucrativ al căror patrimoniu nu poate ţine decât de sfera dreptului privat.

· în plus, din perspectiva neclarităţii şi lipsei de previzibilitate a definiţiei stabilită pentru „alte bunuri materiale”, se impune reanalizarea prevederilor de la lit. m) ce se preconizează a fi introdusă în cuprinsul art. 3 din                                Legea nr. 137/2002 privind unele măsuri pentru accelerarea privatizării, cu modificările şi completările ulterioare.
Conform prevederilor art. 61 din Regulamentul Camerei Deputaţilor, republicat, membrii Comisiei au reluat dezbaterile asupra legii, în raport de solicitările formulate de Preşedintele României în cererea de reexaminare, în şedinţa din ziua de               12 februarie 2013 şi au întocmit raportul iniţial prin care au admis cererea de reexaminare şi au propus plenului Camerei Deputaţilor respingerea Legii pentru modificarea şi completarea Legii nr.137/2002 privind unele măsuri pentru accelerarea privatizării, pentru motivele arătate în cererea de reexaminare.
Potrivit dispoziţiilor art. 137 alin. (3) din Regulamentul Camerei Deputaţilor, republicat, raportul Comisiei pentru politică economică, reformă şi privatizare a fost distribuit domnilor deputaţi în data de 14 februarie 2013 pentru ca în termen de 7 zile să formuleze amendamente.

În temeiul prevederilor art. 61 din Regulamentul Camerei Deputaţilor, republicat, membrii Comisiei au reluat dezbaterile asupra legii în şedinţa din data de                     26 februarie 2013, prilej cu care au constatat că nu au fost formulate amendamente pe marginea raportului iniţial al Comisiei pentru politică economică, reformă şi privatizare înaintat plenului Camerei Deputaţilor.
La şedinţa Comisiei pentru politică economică, reformă şi privatizare au fost prezenţi 27 deputaţi din totalul de 29 membri.    

La lucrările Comisiei au participat, în calitate de invitaţi, din partea Ministerului Finanţelor Publice, doamna Doina Drăghici – consilier, iar din partea Ministerului Economiei, domnul Cornel Bobâlcă – director în cadrul Oficiului Participaţiilor Statului  şi Privatizării în Industrie.
În  urma dezbaterilor şi a punctelor de vedere exprimate, membrii Comisiei au hotărât, cu majoritate de voturi (1 vot împotrivă),  să înainteze plenului Camerei Deputaţilor raportul înlocuitor prin care să admită cererea de reexaminare formulată de Preşedintele României  şi să propună plenului Camerei Deputaţilor respingerea Legii pentru modificarea şi completarea Legii nr.137/2002 privind unele măsuri pentru accelerarea privatizării, pentru motivele arătate în cererea de reexaminare.
În raport cu obiectul şi conţinutul său, iniţiativa legislativă face parte din categoria legilor ordinare.                                                                                                                                                                                      

                            SECRETAR                                                                                                                                                                                                             


                          
                                                                

                          Mihai TUDOSE                                                          Cornel ITU                                                                                                          
                         Şef serviciu
                 Graziella Segărceanu       

